Tuesday, 05 January 2021\tCommunique\nResepsyon baze “headquarters” Santral I fermen depi le 4 ziska le 18 Zanvye pou bann trazaksyon parey “Character Certificate” ek peyman permi pou aprann dray. Pour okenn konsern sil vouple kontakte 4288041 oubyen 4288003.\nPandan menm letan vizit pour deteni dan kaso lapolis I restrikte pou zot avoka selman.\nApard pou bann ka ki vreman serye, manm piblik pe osi ganny demande pour evite raport an personn kot Stasyon, me pou plito fer zot rapor par telefonn atraver Sant Komann lo 4288000.\nFinalman manm piblik pe ganny enformen ki Biro Anti-Narkotik (ANB) dan Lafors Lapolis Sesel, pa pou pe resevwar piblik pou okenn vizit ouswa apwentman depi le 4 Zanvye ziska le 18 Zanvye 2021. Pou okenn lenformasyon oubyen swivi lo okenn lanket drog, ou kapab kol nimero 4611917 ant 8er a 4er, oubyen 4611909 pou okenn lezot konsern drog, ant 8er a midi. ANB ek lapolis I remersi ou pou konprenezon e ou sipor kontinyel.\nMonday, 04 January 2021\tCommunique\nRestriksyon lo tou rasanbleman piblik in antre anfors\nDepartman lapolis pe averti manm piblik lo ranforsisman regilasyon lo restriksyon kont rasanbleman piblik deklare par prezidan larepiblik e komisyonner lasante piblik.\nSa I enkli rasanbleman kont nenport rankont sosyal e aktivite lwazir.\nLapolis pe demann manm piblik an zeneral pou evite groupe pou okenn aktivite piblik sirtou si zot napa lotorizasyon departman lasante e komisyonner lapolis.\nPour sa moman festivite dimoun pe egalman ganny demande pou selman zwenn avek zot fanmiy pli pros.\nTou dimoun pe ganny enformen ki I mandatwar e enportan pou met zot mask dan piblik e zot pe ganny demande pour respekte bann regilasyon lo restriksyon rasanbleman piblik pou evite antretan an kontrayiete avek lapolis e lezot lotorite kin ganny mandate pou ranforsi lalwa dan pei.\nThursday, 31 December 2020\tCommunique\nLapolis in raporte ki en 6yenm sispe, en madanm gard ki ti ganny arete tar semenn pase in ozordi bomaten ganny anmenn ankour ansanm avek sa 5 lezot madanm ki ti pe rimann an koneksyon avek lanket ki pe ganny fer kot komisyon transpor lo later. Ziz larkour Siprenm in larg zot tou le 6 lo kosyon e lezot kondisyon tel ki pou pa enterfer avek temwen dan sa zafer, remet zot paspor avek lotorite konsernen, raport kot CID tou le lendi e pou pa komet okenn lofans pandan ki zot deor provizwarman.\nAntretan lapolis I kontinnyen avek son lanket avek posibleman ankor larestasyon.\nDan son labsans, en madanm ki reste Petit Paris in ganny rimann par Ziz lakour Siprenm bomaten. Sa madanm ki ansemoman admit dan ward psikyatrik I sispe dan en ka pou esey koz lanmor son prosen dan en ka arive Petit Paris Vandredi le 25 Desanm.\nDan sa ka en zonm 59 an I admit dan younit swen entansif avek blesir serye lo plizyer parti son lekor e son kondisyon in ganny dekri koman kritik. Sa sispe in ganny rimann ziska le 8 Zanvye antretan ki CID I kontinny son lanket.\nEn drayver zonm 19 an avek son pasaze, en lot zonm aze 29 an ki reste Perseverance in ganny trete apre ganny large swivan en aksidan dan zanmerant sa landwar byen konni koman kontour Laflit Pascal Village dan distrik Beau Vallon.\nDapre drayver, i ti sorti direksyon St Louis pe desann Beau Vallon ler i ti perdi kontrol son loto ki ti kit semen e tonm anba kot en lakaz.\nSa aksidan ti ganny raporte arive enpe letan apre minwi.\nLanket pe ganny fer dan sa ka.\nLapolis pe egalman fer lanket dan en ka kot en zonm Barbarons in pik en garson 19 an kot lekol Grand Anse Mahe, landrwa kot zot ti ale pou ganny administre metadonn bomaten.\nSa garson 19 an ti ganny tranporte Sant lasante Anse Boileau e plitar ganny refer Lopital Sesel pour latansyon medikal.\nDapre rapor sa pike avek en zouti pwent I dan kote gos leren viktim.\nSa lensidan ti ganny raporte avek lapolis ver 8er bomaten.\nFriday, 18 December 2020\tCommunique\nEn zonm I kondann 20 an pou lagresyol seksyel.\nLapolis in raporte ki Daniel Lespoir, en zonm 48 an ki ti donn son ladres koman Bel Vedere letan I ti ganny arete an Mars sa lannen pou en lofans lagresyon seksyel lo en madanm pros 30 an, in ozordi ganny kondannen 20 an prizon.\nSete ziz lakour Siprenm ki ti pas santans lo sa akize ki ti ganny arete le 25 Mars, zour ki I ti komet sa lofans.\nThursday, 26 November 2020\tCommunique\nLAPOLIS PE DEMANN PLIS PREKOSYON LO SEMEN\nLapolis in raporte ki en fiy 19 an ki pe reste La Misere, enplike dan en aksidan dimans apremidi dan distrik Anse Boileau I admit dan younit swen entansif avek dimal entern me son kondisyon in kantmenm ganny dekri koman stab. En garson 24 an drayver loto ki sa fiy ti pasaze ladan li in ganny large yer apremidi apre pros 4 zour pase lo ward.\nEn lot pasaze zonm dan menm loto li I ti ganny sans sove dan aksidan sa gran dimal.\nSa fiy ki tin orizinalman admit dan younit swen entansif dimans menm ti ganny transfer lo ward lendi apremidi avan reganny transfer dan younit swen entansif mardi apremidi swivan serten entervansyon sirizikal.\nSa aksidan ti ariv zis avan ariv kot laboutik lafanmiy Fock Yune apre ki drayer ti perdi kontrol son transpor e tap dan en miray. Sa letan sa loto ti sorti direksyon Anse a La Mouche an alan ver Barbarons. Lapolis pe fer lanket dan sa ka.\nOsi dimans, pti Barbarons en zonm ek 2 zanfan ti sanse pou pa ganny gran dimal dan en aksidan kot en jeep vezel ki zot ti ladan ti preski konpletman andomanze. Sa 3 dimoun ti ganny latansyon medikal neseser klinik Anse Boileau ek lopital Sesel apre ganny large.\nE swivan 2 dimoun ganny tape par transpor ozordi dan 2 lensidan separe kot parmi en pti garson 8 an in kas en kote lipye, lapolis pe ankor enfwa demann motoris koman pyeton pour ekzers plis responsabilite and pran bokou plis prekosyon letan zot pe deservi larout piblik.\nThursday, 12 November 2020\tCommunique\nNapa morso en enpti baba kin ganny dekouver dan distrik Plaisance yer\nLapolis I dir ki rapor ki pe sirkile konmkwa morso lekor en pti baba ti ganny dekouver yer bomaten dan distrik Plaisance pa vre. I vre ki ti annan en rapor fer kordgard Mont Fleuri par lavwa en madanm ki pa ti idantifye son lekor pou raport en tel lensidan me patolozis ki ti al lo sa ‘scene’ ansanm avek lapolis ti plitar konfirmen ki sa ki tin ganny trouve pa ti morso imen.\nThursday, 05 November 2020\tCommunique\nLapolis in raporte ki rezilta letopsi fer lo lekor Marlon Etienne, sa zonm 24 an sorti La Misere ki ti mor soudennman Corgate Estate apremidi dimans le 1 Novanm in demontre ki In mor par entoksikasyon sever apre servi sibstans toksik annekse atraver enzeksyon sereng.\nLetopsi lo lekor Marlon ti fer ozordi bomaten e lapolis pe kontinny son lanket dan sa ka pou etablir sirkonstans otour sa lensidan trazik.\nFriday, 25 September 2020\tCommunique\nLapolis in konfirmen ki i pe fer lanket dan ka kot en mekanisyen 29 an lo bato Enterprise 2 pou lakonpannyen devlopman zil in mor sudennman lo zil Des Roche ozordi bomaten.\nAntretan lapolis pe esper rezilta letopsi pou determin lakoz son lanmor.\nNotis sorti kot Departman Lapolis.\nLapolis pe averti dirizan bann parti politik avek zot siporter kont rasanmbleman ek “motorcade” san permisyon e kondisyon sorti kot departman lapolis ek Komisyon lasante piblik.\nManm piblik, liders ek siporter bann parti politik pe egalman ganny averti kont sa bann lofans e aksyon ilegal swivan:\nKonsomasyon lalkol dan transport, lo semen e dan landwar piblik\nDray anba lenflyans lalkol oubyen sibstans\nDray dan fason danzere, parey fer vites\nAnmenn pasaze parlao ki zot laysens I permet zot.\nLes pasaze debout e asiz lo bor pick up ek laport loto\nPark zot veikil dan en fason ki koz blokaz lo mouvman trafik e pyeton\nKoz lannwi par egzanp tapaz oubyen son anplifye.\nProvokasyon ek lensilt anver lezot\nPiblik an zeneral pe osi ganny averti ki dan sirkonstans kot lapolis pa arive fer larestasyon sirplas, bann aksyon ilegal e lofans ki ganny komet pou ganny dokimante, ‘sa bann ka pou ganny anrezistre e anvoy biro prokirer zeneral pou prosekisyon devan lakour.\nLapolis pou servi tou resours apropriye a son dispozisyon tel ki kod penal, lalwa trafik osibyen ki bann regilasyon departman lasante kont kovid 19 pour asire ki okenn aktivite organize I an konformite avek lalwa.


Tyermenn Task Force Dezas i donn detay Lasanble lo progre travay restorasyon\nNou a rapel ki sa Task Force Dezas ti ganny etabli par Prezidan James Michel pour kordin bann travay restorasyon ek rekonstriksyon swivan dezas koze par gro lapli ki ti frap Sesel lafen Zanvye sa lannen.\nMsye Meriton ti enform Lasanble ki travay sa Task Force Dezas ti baze lo rapor ki Komite Nasyonal pour Risk ek Dezas dirize par Minis pour Lanvironman ek Lenerzi, Profeser Rolf Payet, ti’n fer e sa ti’n estimen a en kou 120 milyon roupi pour bann travay restorasyon ek rekonstriksyon.\nMsye Meriton ti eksplike ki pour fasilit son travay sa Task Force Dezas ti etabli 4 sou-komite e sa ti pour:\n• Lenfrastriktir piblik\n• Lanvironnman ek drenaz\n• Reabilitasyon kominoter\nLer sak sa bann sou-komite ti’n fer evalyasyon pli profon lo bann travay ki zot ti annan pour fer Msye Meriton i dir Task Force Dezas ti realize ki i pou bezwen ankor plis larzan pour arive konplet tou bann travay e sa sonm ti ogmante pour ariv 180 milyon roupi.\nMsye Meriton ti atir latansyon Lasanble lo lefe ki Labank Mondyal in osi anvoy en group eksper pour fer en rapor byen detaye lo pert ki nou pei in sibir e konbyen i pou koute pour fer bann travay rekonstriksyon.\nI ti dir ki estimasyon sa bann eksper, ki paret dan en rapor ki apel DALA, i bokou plis ki sa ki Task Force Dezas ti’n kalkile.\nPremye priyorite sa Task Force Dezas, Msye Meriton ti dir, sete pour otan ki posib fer lavi bann viktim retourn normal e la Lazans Proteksyon Sosyal ti komans asiste bann viktim.\n«Depi le 31 Zanvye ziska le 26 Mars sa lazans in pey en sonm 2,864,872.75 roupi», Msye Meriton ti fer resorti. I ti fer remarke ki sa ti 75 % bann sonm ki ti’n reklanmen ziska en maksimonm 25 mil roupi.\nTask Force Dezas ti rekomande ki Fon Dezas i konsider pey larestan sa bann claims par anba e ziska 25 mil roupi dan son totalite. Pour bann claims par lao 25 mil roupi, Fon Dezas ti pey 50% lo sa sirplis.\n«Ziska prezan Fon Dezas in pey 2.1 milyon roupi dan sa bann sirkonstans», Msye Meriton ti eksplike.\nBann fermye lo Mahé, Praslin ek La Digue ki zot laferm ti inonde e detri zot osi zot in ganny asiste pour zot kapab reetabli zot.\nBann kontrakter ki’n travay pandan letan dezas ek lezot ki ti donn en servis tel parey netway lanmar, debous rigol, fourni manze, transpor, materyo ek lekipman pe osi ganny peye e Fon Dezas in pey zot en sonm 7.1 milyon roupi ziska prezan, Msye Meriton ti dir.\nI ti dir ki Fon Dezas pe osi anvizaze asiste bann pti biznes ki ti ganny afekte e i annan antou deza 29 zot ki’n fer en claim.\nAnba sou-komite reabilitasyon kominoter, Msye Meriton i dir 152 travay lo en total 298 ka pour en kou 2.4 milyon roupi in deza konplete e ki i reste ankor 146 ka pour travay lola e sa in estimen a en kou 3.3 milyon roupi. Sa i enkli koup pye dibwa, kas ros, netway e ponp tenk septik e bann reparasyon lakaz.\nApard sa bann travay irzan ki’n fini konplete Msye Meriton in dir sak bann sou-komite i annan son lalis travay dapre bann priyorite e zot in ganny klase pour fer a kourt, mwayen e lon-term.\nI dir i annan in ganny met lo tender tandis ki serten zot ankor dan staz design akoz zot bann gro proze.\nMsye Meriton ti enform Lasanble ki i annan serten lorganizasyon enternasyonal ki’n ofer Sesel led e parmi se Labank Devlopman Afriken ki’n promet en don 1 milyon dolar, OFID en lòn 17 milyon dolar pour bann gro proze lenfrastriktir piblik. I ti azoute ki gouvernman pe konsider sa anliny avek son progranm reform avek Fon Moneter Enternasyonal. En delegasyon sorti BADEA pe osi vin isi byento pour get dan posibilite asiste Sesel.\nMsye Meriton i dir ki antretan i’n demann tou lazans pour finaliz bann kou e etabli priyorite bann travay\nrekonstriksyon pour kapab sorti avek en progranm nasyonal ki soutenab a lon-term.


Horizontal 5ton water tube wood pellet boiler 3ton 2ton. DZL series package boiler is a horizontal three-pass water and fire pipe chain grate boiler, which uses medium-sized bituminous coal. SZL …


Press Release – President Faure to Deliver State of the Nation Address on Tuesday 14th February, 2017.\nThe Committee On Government Assurances of The National Assembly Hosted Ministers to an Orientation Meeting\nPress Release – Honorable Speaker Mr. Patrick Georges Pillay visits prisoners on Marie-Louise Island\nPress Release – Condolence Message – Sir James Richard Marie Mancham.\nHome » Verbatim » 2016 » Verbatim – Friday 9th December, 2016.\tVerbatim – Friday 9th December, 2016.\n16 February, 2017\tPrint PDFNATIONAL ASSEMBLY OF SEYCHELLES\nMR SPEAKER Wi, tou dimoun i dakor ki nou sispann Order 64 (1) lev lanmen bann ki dakor ?\n4.2 Trezyenm Mwan Lapey pou tou travayer Seselwa Comme en mezir pou redwir kou lavi e lapovrete Gouvernman in entrodwir en Employment (Amendment) Bill 2016 pou pey Trezyenm Mwan Lapey pour tou travayer Seselwa dan Sekter Prive. Sa Trezyenm Mwan Saler i ekivalan 1 mwan saler ekskli Allowance, Service Charge e lezot benefis monneter.\n4.3 Lezot benefis lanplwa Minister Lanplwa, Devlopman Lantreprenarya e Inovasyon Biznes pou met an plas en sistenm ‘Unemployment Relief Scheme’ ki pou lie avek sistenm Proteksyon Sosyal. Sa i en mezir pou protez byennet nou bann zenn e ankouraz zot pou travay.\nPUC Pareyman nou an diskisyon avek Servis Litilizasyon Piblik (PUC) pou rekonsider son tarif pour bann lakour, pti biznes e bann Lakonpannyen dan Sekter Prodiksyon. Gouvernman pe osi etidye posibilite lenstalasyon bann sistenm soler pour bann lakour avek bi redwir ‘carbon footprint’, kou e lekonomi lenerzi.\n4.5 Rediksyon dan kou lasirans Sesel pa ganny konsidere dan en zon risk elve pour bann katastrof natirel, ki anmenn bann gran risk e pert pour bann konpannyen lasirans. Negosyasyon avek bann Lakonpannyen lasirans i an mars pour ki zot osi fer zot kontribisyon anver sa legzersis redwir kou lavi. Pou annan en rediksyon lo kou lasirans lo bann lakour ki sak fanmir endividyel a fer en lekonomi lo zot lasirans anyel. Bann Konpannyen i a osi kapab benefisye avek bann nouvo kliyan e ki a fer ki zot kou loperasyon a osi redwir kou depans ki zot envestir. Gouvernman i ankouraz bann Lakonpannyen lasirans pou osi revwar bann lezot prodwi lasirans avek minimonm risk posib.\n4.6 Rediksyon dan kou servis finansyel Mr Speaker, lavenir bann servis finansyel Sesel pou ganny determinen par konportman bann kliyan vizavi Labank e lezot lenstitisyon finansyel. Kliyan i kontinyen eksprim zot fristrasyon anver la fason ki zot ganny trete. Laplipar bann konplent i vize anver to lentere tre ba lo ‘savings’ ki zot gannyen e apre tou e en lentere ki ler zot pret larzan. Kou pou garanti e lezot servis i osi tre o akoz fason ki servis finansyel i ganny striktire.\n4.7 Nouvo loportinite lenvestisman Mr Speaker, Stratezi Gouvernman avek sa Bidze, se pou kree en lanvironnman biznes e kiltir kot dimoun i ekonomize e oubyen envestir pou zot fitir. Avek sa devlopman an tet, plizyer loportinite lenvestisman pou ganny met a dispozisyon nou popilasyon.\n4.8 Scale down proze Fon Pansyon Gouvernman i rekonnet ki bezwen lozman dan Sesel pe kontinyen ogmante. An rezilta sa in’n pran en desizyon lo la par bann kontribiter dan Fon Pansyon pou demande ki ‘Board of Trustees’ Fon Pansyon pou revwar e redwir son lenvestisman 450 milyon roupi dan ansyen batiman ‘Pirates Arm Building’.\n4.9 Sipor pour bann Pti e Mwayenn Lantrepriz (SME’s) Sa pti e mwayenn lantrepriz i fer en kontribisyon signifikan dan krwasans ekonomik, kreasyon larises e i osi ofer loportinite lanplwa a bann endividi oubyen en group dimoun ki pa osi sanse pou ganny anploye par bann gran Lakonpannyen. Zot pou osi ofer posibilite pou agrandir reveni e zot ganny konsidere koman bann moter kle pour linovasyon e devlopman nou pei.\n4.10 Ranforsi rol Fair Trading Commission (FTC) Mr Speaker, manda sa Komisyon se pou asire ki Komisyon i regle, kontrole, sirvey e anpes bann aksyon ki afekte konpetisyon. Lobzektif prensipal sa lenstitisyon se pour kontribye anver rediksyon dan pri lavi. I enportan mansyonnen ki manda pou ganny regarde parski nou pa sipoze sanz zot manda parske zot in ganny kree pou zot protez konsonmater.\n4.11 Re-organizasyon Labank Devlopman Sesel (DBS) e lasistans finansyel e biznes anba Lazans Finansman Pti Biznes (SBFA) Labank Devlopman pou ganny restriktire an vi ki zot zwe en rol pli transformatik dan zot manda. Sa labank pou être organised an en fason ki zot zwe zot rol pli efikas e vin pli fleksib dan zot kondisyon kredi pou bann Sekter priyoriter anliny avek nou Plan Devlopman Nasyonal. Nou lobzektif se pou moderniz labank pou regard bezwen kliyan avek en kou ki abordab.\n Dan sa total i annan, 194 loan avek en valer 224.8 milyon roupi kin ganny prete anba Scheme SMEs.  An total 259.4 milyon in fini ganny disbursed ziska le 30 Novanm 2016.\n4.12 Re-organizasyon Konmisyon Reveni Sesel (SRC) SRC i zwe en rol enportan dan nou kapasite pou kolekte taxpayers money. Bann Staff in fer en travay tre dir e zot kontinyelman travay pou kolekte tax pou le maksimonm posib pou nou a-fen a-port devlopman nou pei. Avek lobzektif pou entrodwir plis lefikasite dan sistenm zesyon kont piblik, SRC pou bezwen reorganize an lannen 2017.\n4.13 Nouvo Azanda pou Partenarya Piblik e Prive Mr. Speaker, lentansyon Gouvernman se pou amelyor lanvironnman biznes. Gouvernman i rekonnet ki Sekter prive i moter krwasans ekonomik e kreasyon larises. Se pour sa rezon ki sa Sekter pou ganny loportinite pou zwe en rol enportan dan nou lekonomi.\n4.14 Konsantrasyon lo bann lenvestisman direk sorti aletranze An se ki konsern atraver biro lenvestisman Sesel, Lotorite i angaze pour promot Sesel koman en destinasyon ideal pour lenvestisman lannen 2017. Stratezi se pou travay tre pros avek Sekter Prive e osi bann Lazans e Lenstitisyon enternasyonal pou met an valer nou potansyel nou pei. Konsep ‘Blue Bond” pou premye dan sa kategori lo marse enternasyonal. Sikse sa ‘bond’ pour permet Sesel promot en tel lenstriman finansyel inovativ ki bann lezot pti pei zot pe osi enterese pou swiv sa devlopman enkrwayab.\n4.15 Labank e lezot Lenstitisyon Finansyel Bann Labank komersyal e lezot Lenstitisyon Finansyel pou ganny ankouraze pou met an plas bann prodwi e servis finansyel ‘innovative’. Se par zot loperasyon normal ki zot pou kapab pret e benefisye en pe plis avek optimizasyon zot balance sheet pour fer aktivite komersyal vin pli dinamik.\nDevlopman bann nouvo Polisi ek sours reveni 5.1 Kou Ladministrasyon Sovtaz Maritim Sesel (SMSA) An lannen 2017, SMSA pou ogmant son bann fre por, fre pou mouyaz bato, fre proteksyon lanvironnman la marine, fre sekirite la marine ek fre la douane. Lentansyon se pou reviz sa bann fre an konformite avek Lalwa enternasyonal e pou realiz bann prevansyon ki telman trez enportan e son kou i telman o :\n5.2. Ogmant kou servis pou bann pasaze etranze ki pe antre Sesel par Airport Enternasyonal Apartir le 1 Zilyet 2017, Lotorite Lavyasyon Sivil Sesel (SCCA) pou met an aplikasyon serten devlopman ki pou donn servis adisyonnel nou pasaze. Sa i koute i reflekte pri servis ki pe ganny ofer dan Salon Arive erport. I pou bezwen annan en serten lenvestisman ki pou kout 10 Dolar, pou annan sa rannman kot nou a kapab en kou adisyonnel relye a servis pasaze ki pe antre Sesel. Sa larzan ki ganny kolekte i reprezant kontribisyon direk anver deviz etranzer ki pe antre dan pei. Sa pou osi ede pou mentenir bann fasilite kot Erport a en o nivo.\n5.3 Lenpozisyon en tax lo disik Tax lo disik i en topik ki pe ganny diskite partou atraver lemonn. Konsonmasyon an ekse bann labwason ki konteni bokou disik i annan en lenpak advers lo lasante dimoun e i kout bokou pou tret bann dimoun ki obes. Pou minimiz sa lefe, ki osi kapab ede ogmant bann ka dyabet, maladi kronik e koz ledan pou pouri, ensidswit avek bann maladi ki petet i ava en kou eksepsyonnel pou nou Minis Lasante e Servis Sosyal.\n5.4 Tax lo propriyete En tax lo propriyete pou ganny entrodwir pou le 1 Zilyet 2017 lo later apartenir a bann sitwayen non-Seselwa. Stamp duty pou ganny sarze par met kare. Plis detay lo sa tax pou ganny anonse pli tar.\n5.5 Revizyon bann laysenns par Lotorite Laysenns Sesel (SLA) Minister Finans, Komers ek Planifikasyon Ekonomik an kolaborasyon avek Lotorite Laysennsing Sesel pou reviz bann diferan laysenns ki egziste pou bann biznes. Laysenns pou lwe bato e pour bann yacht pou ganny transfer kot SMSA. Laysenns telekominikasyon pou ganny transfer kot Departman Lenformasyon ek Kominikasyon Teknolozi. Laysenns pou swen lasante pou ganny donnen par Lazans Swen Lasante.\n5.6 Logmantasyon ‘excise’ tax lo karbiran En excise tax 50 sou par lit pou ganny enpoze lo prodwir a la baz petrol. Me PUC, SPTC ek Air Seychelles pa pou bezwen pey bokou sa tax adisyonnel. Sa se ki pou konsern biznes tel ki lotel, bato comme charter ki benefisye anba ‘Tourism Incentive Act’ (TIA) pou ganny ranbourse 25 sou par lit.\n5.7 Ogmantasyon tax lo lalkol ek taba Mr. Speaker, dan Bidze 2015 Gouvernman ti enplimant en logmantasyon 20 poursan lo tou labwason avek konteni lalkol ki plis ki 16 poursan. An prenan kont sa, Minister Finans, Komers ek Planifikasyon Ekonomik in fer en letid pou evalye lenpak lo lorganizasyon e logmantasyon ‘excise tax’ ki aplike an se moman lo bann lalkol ki ganny prodwir lokalman e lalkol ki ganny enporte. Sa letid ti fer lo labwason ki kontenir mwens ki 16 poursan lalkol. En logmantasyon ‘excise’ tax a en to 10 poursan pou aplikab lo labwason ki kontenir mwens ki 16 poursan lalkol ki ganny enporte ouswa prodwir lokalman.\n5.8 Logmantasyon dan kontribisyon pansyon An vi ki dimoun pe viv dan en letan pli lontan e bann difikilte a en moman ou en lot pou arive soutenir Fon Pansyon Sesel (SPF), pou annan en logmantasyon 1 poursan lo kontribisyon bann anplwaye an Zilyet 2017. An 2018 ek 2019, bann anplwayer pou bezwen pey 0.5 poursan respektivman.\n5.9 Sistem Tax Progresiv Apartir Zilyet 2017, pou annan en nouvo sistenm tax (progresiv) ki pli zis e ekitab, kot en anplwaye pou aprezan pey tax selman dapre zot mwayen.\n5.11 Tax lo Biznes Anliny avek tax progresiv lo saler, Gouvernman pou osi propoz nouvo lamannman dan Lalwa biznes. Sa tax free threshold lo profi ki biznes pa bezwen pey tax pou reste R150,000 mil. Sepandan, nou pou met anliny avek to taks lo saler, tou profit a parti R150 mil lo saler, tou profi a parti R150 mil ziska R1 milyon son so tax pou ogmante e sorti 15 poursan pou ariv 20 poursan. Sa pou fer sir i annan konsistans avek nou propozisyon pou tax progresif lo saler.\n5.11 Logmantasyon ‘excise tax’ lo transpor ‘hybrid’ Apartir le 1 Zanvye 2017, bann nouvo to taks ki pou aplikab pou bann transpor ‘hybrid’ pou comme swivan :\n5.12 Revisyon prelevman (levy) lo boutey PET Aktyelman bann anbalaz an ver pa pe atrakte okenn prelevman lanvironnman (Environment levy). Me dezormen, apartir Zanvye 2018, sa bann to swivan pou aplikab :\n5.13 Revizyon gid bann responsabilite sosyal bann antrepriz (CSR) Gouvernman i tret aktivite Responsabilite Sosyal bann Antrepriz (CSR) tre seryezman. En nouvo gid in ganny propoze pou reflekte bann proze ek progranm aktyel ki relye avek bezwen sosyal. Senk Sekter pou kontinyen benefisye anba sa fon. Sa bann Sekter i comme swivan ; ( 1) lanvironnman, (2) ledikasyon, (3) Lasante e Sosyal, (4) Kominote, Lazenes, Spor e Lar, e (5) Reabilitasyon Drog ek Labi Sibstans. Bann donasyon ek ‘sponsor’ anver sa bann Sekter i kapab ganny ‘off-set’ kont tax CSR.\n5.14 Revizyon fre kot Divizyon Lanrezistreman An 2017, Divizyon Lanrezistreman i ekspekte ranforsi en fre penalti pou bann rapor anyel ki ganny soumet an retar. An se moman sa Divizyon pe travay lo revizyon detrwa Lalwa tel ki ;\n5.15 Lenpozisyon en tax lo emisyon karbonn Sesel i enn bann pei ki pe lager kont lefe sanzman klima dan lemonn. Pou minimiz lenpak gaz kiltivasyon anba vit (greenhouse gases) lo resofman klimatik, Gouvernman pe propoze ki en tax lo emisyon karbonn i ganny entrodwir. Lenpozisyon tax lo karbonn i enn ki preleve lo lakantite karbonn ki annan dan karbiran koman en tarifikasyon karbonn. Sa tax pou ganny entrodwir letan lenformasyon adisyonnel i ganny fournir par en konsiltan Fon Monneter Enternasyonal (IMF) an 2017.\n5.16 Revizyon tax lo bann Lagreman ki vize a donn egzanpsyon tax koman ‘incentives’ An 2017, Minister Finans, Komers ek Planifikasyon Ekonomik an kolaborasyon avek lezot Minister ek Lazans Gouvernman i anvizaze armoniz bann diferan egzanpsyon lo tax ki ganny ofer avek bann diferan partner koman ‘incentives’. Sa bann tax i enkli VAT, tax lo Komers, ‘Excise’ tax, tax lo biznes e tax lo reveni. Minister Finans, Komers ek Planifikasyon Ekonomik pou osi donn bann direktiv strik bann lezot Minister pou pa donn egzanpsyon tax avan ki en konfirmasyon ofisyel i ganny resevwar sorti kot nou Minister.\nMezir pou redwir Depans Gouvernman e alokasyon Bidze 2017 Mr Speaker, pou lannen fiskal 2017, zesyon finans piblik pe ganny gide par de lapros. Premye pou kolekte reveni dan kad Lalwa ki egziste e dezyenmman pou enstil disiplin fiskal dan tou nivo pozisyon dan Gouvernman. Savedir finans piblik pou ganny kontrole e zere pou fer sir nou ganny valer pou nou lenvestisman. Sa mesaz i lo menm laliny, mesaz nou Prezidan dan son nouvo Polisi administrasyon ki nou bezwen enplimant bon gouvernans, la transparans e rann kont.\n6.1 Bann mezir pou depans 6.1.1 Konseye Distrik Mr Speaker, sa platform pou konseye distrik pou vin an aplikasyon an 2018. Tou Manm elekte Lasanble Nasyonal pou ganny en lofis permanan dan son distrik pou fer sir zot kapab desarz zot fonksyon. En sonm R10 milyon pou ganny donnen pou konstri lofis adisyonnel e sa pou konmans par R5 milyon an 2017 e R5 milyon an 2018. Minister Finans, Komers e Planifikasyon Lekonomi pe propoz R500 mil pou konmans konsiltasyon dan lannen 2017 pou nouvo kad pou Konseye Distrik.\n6.1.2 Trezyenm Mwan Saler pou bann Kontra Gouvernman Mr Speaker, tou bann Kontra Gouvernman parey netway semen, sekirite e lezot pou ganny revwar pou enkli sa kou Trezyenm Mwan Saler. E osi tou bann Lorganizasyon, Sosyete Sivil ki resevwar larzan dan Bidze, zot kou pou ganny revwar e pou enkli Trezyenm Mwan Saler. Mr Speaker, sa pou ariv en total R16.96 milyon e pou vin aplikab ler Lalwa lo Trezyenm Mwan Saler i ganny aprouve par Lasanble.\n6.1.3 Revwar kou depans Gouvernman Mr Speaker, avek lobzektif pou enkli disiplin Bidze sa bann mezir swivan pou ganny met an plas pou lannen 2017;\n6.2 Alokasyon pou bann Minister, Departman e Lazans Gouvernman 6.2.1 Minister Finans, Komers e Planifikasyon Lekonomi Swivan lanons nouvo ladministrasyon Prezidan Faure an Oktob 2016, sa Minister in ganny donnen nouvo responsabilite adisyonnel avek kreasyon Departman Planifikasyon Lekonomi tandis ki Departman Lekonomi Ble in bouz anba biro Vis Prezidan. An 2017, sa Minister pou ganny restriktire e plis kapasite resours imen pou ganny donnen pou fer sir ki fon piblik i ganny zere efektivman. Departman Planifikasyon Lekonomi pou prepar en plan devlopman a lon term avek konsiltasyon tou bann Sekter konsernen. Sa plan pou bezwen ganny fer anliny avek devlopman Sesel e osi anliny avek Vizyon Nasyon Ini devlopman soutenab ziska lannen 2030. En sonm R98.08 milyon in ganny Bidzete pour lannen 2017.\n6.2.2 Minister Lapes e Agrikiltir Dan Bidze 2017, en sonm R20.2 milyon I ganny Bidzete pou sa Minister. Dan Sekter Lapes, Gouvernman in fer bann letap enportan, e nou’n liste de trwa letap kle swivan;\nAsire ki bann bato endistriyel e semi-endistriyel i anliny avek bann mezir enternasyonal ‘Port State measures’ Amelyor sirveyans lakot e nou zone Ekonomik Eksklizif (EEZ)\n6.2.3 Minister Ledikasyon e Devlopman Resours Imen Nou ava rapel ki sa Minister i enn parmi bann Minister ki pe enplimant en progranm Bidzeter baze lo performans (Programme Performance Based Budgeting- PPBB) depi 2014. En nonm target anba Plan Stratezik Ledikasyon a Mwayen Term (Education Medium Term Strategic Plan) 2013-2017 in ganny enplimante an 2016 pour amelyor fasilite kot lekol tel ki ‘tuck shop’, enfirmri, lasal manze e laboratwar lasyans dan detrwa lekol primer e segonder pour kree en lanvironnman pli fezab pou laprantisaz.\n6.2.4 Minister Zafer Lokal An 2017, i pe ganny propoze ki sa Minister i ganny en Bidze R121.8 milyon pou zot depans kontinyel. Anliny avek lanons Prezidan Faure an sa ki konsern eleksyon pou Konsey Distrik an 2018, i pe ganny propoze ki en sonm R500 mil i ganny enkli dan Bidze. Minis pou organiz en seri konsiltasyon lo nivo distrik avek bann lazans pou finaliz serten dokiman pou fonksyonnman bann distrik. I enportan ki manm piblik i byen ganny enformen lo fonksyon zot distrik respektif ek prosedir Eleksyon.\n6.2.5 Minister Lasante ek Zafer Sosyal Mr Speaker, en pep ki pa an bonn sante, pou eksperyans en rediksyon dan kapasite prodiksyon. An retour, letan krwasans lekonomi i ganny afekte, posibilite lanplwa osi i ganny met an risk. Nou met bokou lanfaz lo kalite swen lasante ek servis sosyal. Nou pep i merit le meyer e nou reste angaze pou ofer zot le meyer. En sonm R76 milyon in ganny Bidzete pou lannen 2017 pou Minister Lasante ek Servis Sosyal. An plis, en sonm R800.9 milyon in ganny atribye a Lazans Swen Lasante, ki fer en total R876.9 milyon. Sa sonm i reprezant 11.2 poursan sa sonm total ki’n ganny Bidzete dan depans total. Nou sityasyon aktyel i permet nou ogmant sa depans senpleman akoz planifikasyon Bidze metikile e pridan ki nou’n antreprann. En nouvo Polisi Nasyonal pou Minister in ganny aprouve. I osi annan en nouvo stratezi ek plan lenfrastriktir pou lasante ki enkli bann maladi non-transmisib. An 2017, Bidze pou ogmante pou kapab finans lenplimantasyon sa bann plan.\n6.2.6 Minister Tourizm, Lavyasyon Sivil, Por e Maren Pou lannen 2017 en sonm R15.6 milyon in ganny bidzete pour diferan progranm spesifik e sa bann progranm primordyal i comme swivan:\n6.2.8. Minister Lanplwa, Devlopman Lantreprenarya e Inovasyon Biznes Mr Speaker, to unemployment i reste anba 5 poursan. Sa i reprezant 4.2 poursan dan dezyenm kar 2016 konpare avek 4.1 poursan dan dezyenm kar 2015. Letan nou fer analiz profon lo to unemployment lo lazenes nou kapab konstate ki sa to in desann sorti 13.1 poursan dan dezyenm kar 2015 pou ariv 10 poursan dan dezyenm kar 2016. Sa in arive akoz noun kapab plas bann etidyan ki ti termin zot letid post segonder anba sa scheme “My First Job”. An Septanm 2016, ti annan 600 ansyen etidyan kin ganny plase anba sa Scheme e i annan 258 employer kin anrezistre.\n6.2.9 Minister Lanvironnman, Lenerzi ek Sanzman Klima Sesel i preski antyerman depan lo son lanvironnman natirel ki sant sa de pilye pli enportan pou nou krwasans ekonomik; sa se Tourism e Lapes.\n6.2.10 Komisyon Reveni Sesel (SRC) Komisyon Reveni Sesel i Lorganizasyon prensipal pour administre Lalwa reveni ki’n ganny liste anba ‘Schedule’ Lalwa Komisyon Reveni. Prenan kont lenportans sa komisyon pou koleksyon tax domestik, en sonm R114.5 milyon in ganny Bidzete pour lannen 2017 pour ki sa Departman i nobou pey son kou ladministrasyon ki enkli “capacity building” e zot nouvo “scheme of service”. 6.2.11 Lazans Nasyonal Ranforsman pour lalit Kont Drog (NDEA) Labi drog i annan lefe advers lo lekonomi e sosyal lo en pei. Dan Sesel i manda Lazans Nasyonal Ranforsman lalit Kont Drog (NDEA) pour minimiz domaz ki labi sibstans ilegal i annan lo sistenm lekonomi, sosyal e lasante. En sonm R64.8 milyon pour lannen 2017 in ganny Bidzete pour sa Lazans.\n6.2.12 Lotorite Lapes Sesel (SFA) Lotorite Lapes Sesel i sa regilater, administrater e promoter dan nou Sekter lapes e son administrasyon i travay tre pros avek serten Minister pou asire ki piblik i ganny met a zour ki stok pwason pe diminyen. Lendistri lapes i dezyenm kontribiter dan nou lekonomi. En 2017, en sonm R257.4 milyon i ganny Bidzete pou sa Lorganizasyon pou li kapab pey son kou loperasyon, progranm e proze capital.\n6.2.13 Lenerzi Komisyon Sesel Proze Soler dan Lekol – Sa i en proze ki tou Lekol Piblik dan Sesel i ava ekipe avek en sistenm PV ki a ede pou redwir lo zot bill elektrisite. Sa sistenm in deza ganny enstale lo La Digue ek Praslin e alors en 2017, pou lo Mahe. Laplipar sa larzan pou sa proze pou sorti kot Gouvernman Sinwan anba korporasyon.\n6.2.14 Komisyon Anti-Koripsyon Dan 2017, misyon Gouvernman se pou elimin koripsyon dan Sekter Servis Piblik e i pe tret sa fenomenn tre serye. En nouvo Komisyon in ganny kree pou dil avek koripsyon. En sonm R8.3 milyon in ganny bidzete pou lannen 2017.\n6.2.15 Bord Touris Sesel (STB) Lendistri tourizm in perform byen dan 2016 e par Desanm larive touris pou ekspekte lo en target 300,000 viziter ki pou mark en rikord pou pei. Sa pou reprezant en logmantasyon 10 poursan konpare avek 2015 avek logmantasyon signifikan sorti Lerop, Middle East e Lazyatik. Sesel in nobou arive sa milestone akoz nou stratezi diversifikasyon lo marse, nou kanpanny agresiv e inovativ lo marse pe met nou pli vizilan lo internet, e osi en bon kanpanny relasyon piblik e kominikasyon ki asire ki bann destinasyon i touzour vizib dan lapres e medya. Board Tourizm Sesel in ganny en alokasyon R147.3 milyon pou lannen 2017.\n6.2.16 Lazans Dife e Servis Sovtaz Sesel (SFRSA) Dan tou pei en Lazans Dife e Servis Sovtaz i tre enportan se a koz sa Lazans ki anmenn premye sekour dan ka aksidan dife ki enkli prevansyon, servis medikal, e servis sovtaz dan ka si i ariv en dega e osi pou protez lavi sivilyen e zot propriyete. Pou 2017, sa Lazans pou ganny en alokasyon Bidze pou en lavaler R55.5 milyon.\n6.2.17 Lazans Transpor lo Later Sesel (SLTA) Mr. Speaker, Lazans pou Transpor lo Later Sesel – SLTA sa Lazans i pou ganny en alokasyon R186.8 milyon pou lannen 2017 pou asire ki semen i ganny byen mentenir. Pou 2017, Departman Transpor lo Later pe met plis zefor e lanfaz pou redwir konzesyon trafik e amelyor sekirite lo semen. Lot plan semen se pou ganny ofisyelman e pou servi Bois de Rose, Hypermarket, Roundabout e Mont Fleuri. Travay i devret komanse avan Zen 2017. Plan travay pou roundabout Erport pou konmans an Fevriye 2017. Tou sa bann proze i pou amelyor sa bann sityasyon aktyel pou redwir konzesyon e fer semen pli an sekirite.\n6.2.18 Lazans Lanbelisman e Zestyon Salte (LWMA) Nou lanvironnman i nou… pli enportan apre tou si nou pa protez nou lanvironnman, i annan difikilte ki Sesel pa vin konpetitiv parske nou bezwen fer fas avek serten dega. Ler nou lanvironnman pa e telman ganny mentenir e natirelman, se ki nou bezwen protez nou lanvironnman akoz ki se nou asset pli enportan dan nou pei. Nou touris in vin isi akoz nou lanvironnman i telman prop e senpleman se ki lannen 2017 nou pou bezwen regarde ki mannyer pou ranforsi pou regard Sesel much cleaner.\n6.2.19 Konsey Sports Nasyonal (NSC) Mr. Speaker, Gouvernman pou osi fer sir ki Konseye Sports Nasyonal i zwe en rol enportan dan promouvwar Sports dan Sesel. I son langazman pou li fer sir ki larzan ki i gannyen Bidzete dan son konsey, e pou lannen 2017, en sonm R65.5 milyon pou ganny propose e byen itilize.\n6.2.20 Biro Standar Sesel (SBS) Mr Speaker, Biro Standar Sesel pou lannen 2017 pou met lanfaz lo devlopman lenfrastriktir, amelyor kapasite resours imen e rod lekipman adisyonnel pou fer sir ki zot kapab egzers zot langazman anver Lendistri ki i ansarz pou fer sir ki i annan en bout quality control parske avek good quality control se sa nou bi- nou oule ki tou keksoz i ganny amelyore dan en fason tre prodiktiv.\n6.2.21 Alokasyon pou program Sosyal Mr Speaker, dan Bidze 2017, Gouvernman pou osi kontinyen ranforsi son langazman anver bann finansman pour bann progranm sosyal, ki donn sipor bann ki pli vilnerab dan lasosyete. Sa i enkli atraver:\nLentrodiksyon en Scheme Spesyal pou pansyon pou en kategori nou bann anploye Servis Piblik Mr speaker, Gouvernman pe entrodwir en nouvo Sheme pansyon a parti Zilyet 2017 pou Lafors, Militer,bann Teachers, Ners, Dokter, Zofisye Lapolis, Firemen prenon an kont bann difikilte dan zot kondisyon travay. Sa Scheme pou donn depi ler en dimoun in ganny 25 an dan lanplwa e osi ki ler in ariv 60. Sa se bann konsiderasyon ki pe si oule pe ganny pran an mars pou protez sa group dimoun – zot welfare.\nDet Gouvernman Mr Speaker, mon pa pou kapab si oule konplet sa ladres san koz lo Det Gouvernman. Gouvernman i reste angaze pou redwir Det Piblik ziska 50 poursan a parti 2020. Avek bann resours ek bann mezir ki nou pe met an plas pou redwir kou depans bann Minister avek plis disiplin fiskal, Minister Finans, Komers e Planifikasyon Lekonomi pou servi sa bann savings pou redwir nou det.\nWhat’s On\tPress Release – President Faure to Deliver State of the Nation Address on Tuesday 14th February, 2017.\nVerbatim\tVerbatim – Friday 9th December, 2016.\nVerbatim – Tuesday 20th December,2016.\nVerbatim – Wednesday 28th December, 2016\nPress Releases\tPress Release – President Faure to Deliver State of the Nation Address on Tuesday 14th February, 2017.\nOrder Papers\tOrder Paper – Sitting of 22nd February, 2017 at 9:00 a.m.\nOrder Paper – Sitting of 21st February, 2017 at 9:00 a.m.\nOrder Paper – Sitting of 20th February, 2017 at 9:00 a.m.\n2009 2009 2009 2009 - First Term 2009 - First Term 2009 - First Term 2009 - Second Term 2009 - Second Term 2009 - Second Term 2009 - Third Term 2009 - Third Term 2009 - Third Term 2010 2010 2010 2010 2010 - First Term 2010 - First Term 2010 - First Term 2010 - Second Term 2010 - Second Term 2010 - Second Term 2010 - Third Term 2010 - Third Term 2010 - Third Term 2011 2011 2011 2011 2011 - 5th Assembly 2011 - First Term 2011 - First Term 2011 - First Term 2011 - Second Term 2011 - Second Term 2011- 5th Assembly 2011- 5th Assembly 2012 2012 2012 2012 2012 - First Term 2012 - First Term 2012 - First Term 2012 - Second Term 2012 - Second Term 2012 - Second Term 2012 - Third Term 2013 2013 2013 2013 2013 2013 2013 - First Term 2013 - First Term 2013 - Second Term 2013 - Second Term 2013 - Third Term 2013 - Third Term 2014 2014 2014 2014 2014 2014 2014 - First Term 2014 - First Term 2014 - Second Term 2014 - Second Term 2014 - Third Term 2014 - Third Term 2015 2015 2015 2015 2015 2015 - First Term 2015 - Second Term 2015 - Second Term 2015 - Term One 2015 - Third Term 2016 2016 2016 2016 2016 2016 2017 2nd Meeting - 1st Term 2017 2nd Meeting - 1st Term 2017 6th Assembly 6th Assembly 6th Assembly Archives Assembly Business Bills and Acts of 2010 Calendar of Sittings Commitees Work Committees Committees_ Current and Upcoming Events Directly Elected Members by Constituency Documents Extraordinary Sitting Extraordinary Sittings Finance and Public Accounts Commitee - FPAC First Meeting First Meeting First Meeting First Term First Term First Term First Term List of Documents Members Motions Motions - First Term 2008 Motions - Second Term 2007 Motions - Second Term 2008 Motions - Third Term 2007 Motions - Third Term 2008 News Archives Newsflash Newsletter Order Paper- First Term 2007 Order Paper- First Term 2008 Order Paper- Second Term 2007 Order Paper- Second Term 2008 Order Paper- Third Term Order Paper- Third Term 2008 Order Papers Our History Our History Papers Laid Plenary Items Press Releases Proceedings on Bills Questions Questions - First Term 2008 Questions - Second Term 2007 Questions - Second Term 2008 Questions - Third Term 2007 Questions - Third Term 2008 Rulings Rulings for the Year 2007 Rulings for the Year 2008 Rulings for the Year 2009 Second Term Second Term Second Term Second Term Second Term Secretariat Sittings - 2012 Sittings 2013 Sittings 2014 Sittings 2015 Sittings 2016 slider Statements by Ministers in 2008 Statements by Ministers in 2009 Statistics Term 1 Term 2 testcat The National Assembly of Seychelles The Project Third Term Third Term Third Term This Week - 2013 - Term One This Week - 2014 - Term One This Week - 2014 - Term Three This Week - 2014 - Term Two This Week - 2015 - Term One This Week - 2015 - Term Three This Week - 2015 - Term Two This Week - 2016 - Term One This Week in the House Uncategorized Verbatim Verbatim - First Term 2006 Verbatim - First Term 2007 Verbatim - First Term 2008 Verbatim - First Term 2012 Verbatim - First Term 2013 Verbatim - First Term 2014 Verbatim - First Term 2015 Verbatim - Friday 30 Jan, 2015 (Special Sitting) Verbatim - Second Term 2006 Verbatim - Second Term 2007 Verbatim - Second Term 2008 Verbatim - Second Term 2012 Verbatim - Second Term 2013 Verbatim - Second Term 2014 Verbatim - Second Term 2015 Verbatim - Third Term 2007 Verbatim - Third Term 2008 Verbatim - Third Term 2011 Verbatim - Third Term 2012 Verbatim - Third Term 2013 Verbatim - Third Term 2015 Verbatim -- Third Term 2014 Verbatim -First Term 2009 Verbatim -First Term 2010 Verbatim -First Term 2011 Verbatim -Second Term 2009 Verbatim -Second Term 2010 Verbatim -Second Term 2011 Verbatim -Third Term 2009 Verbatim -Third Term 2010 Verbatim- Tuesday 8 August, 2006 (Special Sitting) Verbatims - First Term 1994 Verbatims - First Term 1995 Verbatims - First Term 1996 Verbatims - First Term 1997 Verbatims - Second Term 1994 Verbatims - Second Term 1995 Verbatims - Second Term 1996 Verbatims - Second Term 1997 Verbatims - Third Term 1994 Verbatims - Third Term 1995 Verbatims - Third Term 1996 Verbatims-1993 _Office of Leader of Government Business _Office of the Deputy Speaker _office of the leader of the opposition _Office of the Speaker More results...\n"defaultsearchtext": "type text and click down arrow for options",


Tu finiras en foyer Ipad ! | Le végéblog de Bertrand GUÉLY\n← Webinanar Y’en aura pour tout le monde ! →


Elleby carries Washington St. over No. 8 Oregon | National Post\nShare this Story: Elleby carries Washington St. over No. 8 Oregon\nElleby carries Washington St. over No. 8 Oregon Back to video


New 2018 Porsche Macan Base - Okemos MI Near Alma MI - Okemos Auto Collection\nRecent Arrival! 2018 Macan pictured Night Blue Metallic with Black Leather/Alcantra Interior, 20" RS Spyder Design Wheels, and Black Roof Rails - very nice! Powered by a 252hp 2.0L Turbocharged I4 with Porsche's 7-Speed Doppelkupplung Automatic (PDK) this Porsche is well equipped with Driver...\nRecent Arrival! 2018 Macan pictured Night Blue Metallic with Black Leather/Alcantra Interior, 20" RS Spyder Design Wheels, and Black Roof Rails - very nice! Powered by a 252hp 2.0L Turbocharged I4 with Porsche's 7-Speed Doppelkupplung Automatic (PDK) this Porsche is well equipped with Driver Memory Package, Heated door mirrors, Heated Front Seats, Bi-Xenon High Intensity Headlights, Lane Change Assist (LCA), Navigation System, Panoramic Roof System, Porsche Entry & Drive, Park Assist (Front & Rear) with Reversing Camera, Privacy Glass, Sirius/XM Satellite Radio, Power Tailgate, Sound Package Plus w/10 Speakers and 150 watts, and Bluetooth. "Love What You Drive" with this beautiful Porsche Macan!


Lasanble i aprouv lamannman dan lalwa Fon Pansyon - Seychelles Nation\nLasanble i aprouv lamannman dan lalwa Fon Pansyon | 12 December 2019\nDan son sesyon yer Lasanble Nasyonal ti diskit en lamannman dan Lalwa Fon Pansyon 2005. Sa lamannman i dan prozedlwa nimero 20 ki date le 29 Novanm 2019 e sete Minis responsab pour finans, Msye Maurice Loustau-Lalanne, ki ti prezant sa prozedlwa avek Lasanble.\nMinis Loustau-Lalanne ti fer resorti ki sa lamannman i konsern Parti 7 Cap 220 anba Financial Provisions and Investments, pli spesifikman Seksyon 50 ki adres bann size lenvestisman kot se bord Fon Pansyon ki deside pour envestir zot menm kot zot krwar zot pou ganny meyer rannman e amannman sibstansyel ki’n propoze se pour azout en sou seksyon 3 pour fer ki si lenvestisman i depas en sonm 145 milyon roupi, laprouvasyon minis finans pou neseser.\nTi annan bokou deba lo sa lamannman e bann manm ti eksprim konsern ek nesesite pour ki sa fon i ganny zere byen vi ki i enn ki enportan avek en total net asset ozordi ki en total plis ki 2.8 bilyon roupi ki preski lanmwatye nou bidze anyel e i annan 42,760 manm e alor si sa fon pa ganny zere byen i pa pou soutenab dan lefitir.\nI annan ki ti eksprim konsern lo lefet ki se minis, ki en personalite politik, ki pou fer oversight lo en desizyon ki en bord ki sipoze endepandan i fer.\nI annan ki ti demande ki rezon egzakt deryer sa morso lezislasyon ouswa i zis en reaksyon apre sa sitiasyon kot Fon Pansyon ti pe aste par dan CWS e problenm ki’n leve dan sa ka kot i kler in napa konsiltasyon.\nZot ti kestyonn sa sonm e fer resorti ki portfolio lenvestisman Fon Pansyon i varye e sak sa bann portfolio i devret annan son sonm ki minis i aprouve parmi plizyer lezot pwen ankor.\nAlafen bann deba, bann manm ti fer plizyer lezot propozisyon lamannman ki ti vin anbelir lamannman orizinal ki toulede parti ti agree lo la avan ki Lasanble ti donn son laprouvasyon.\nLot prozedlwa ti prezante par Minis pour Tourizm, Laviasyon Sivil, Por ek Lamarin MsyeDidier Dogley ki ti pe reprezant Minis responsab pour lanvironnman Msye Wallace Cosgrow ki lo en misyon aletranze.\nSa prozedlwa ti konsern Lighting of Fires Restriction Act 1940 kot i oule met en pe lord dan met dife.\nDan son prezantasyon Minis Dogley ti eksplike ki dife brousay in toultan en problenm mazer isi Sesel e pour adres sa problenm, pandan letan kolonyal en lalwa pour kontrol bann aktivite ki kapab koz sa bann dife ti pase an 1940 me sa lalwa ti toultan aplik pour Praslin akoz sa letan ki i ti pase, Praslin ti sel zil ki ti ganny proteze. Me kantmenm sa, gouvernman in aplik bann provizyon sa lalwa konman polisi administrativman lo Mahé ek La Digue.\nPour donn sa bann prosedir ek mezir administrativ sipor lalwa, i neseser ranplas sa lalwa ‘Lighting of Fires Restriction Act 1940 avek en nouvo lalwa pour kontrol bann aktivite alim dife dan bann landrwa ouver pour bril salte e fer sarbon.\nBann sanzman ki pe propoze atraver sa nouvo prozedlwa i enkli;\n- anpes alim dife dan bann landrwa ouver san permi valid sorti kot Minister Lanvironnman\n- etablir bann kondisyon pour en bàn lo alim dife pandan peryod lasesres\n- definir bann kondisyon anba ki en permi pour alim dife i devret servi\n- definir bann eksepsyon pour ki sa lalwa pa pou aplike parey pour barbecue, kwi manze, bril lekor ou lezot fer par lapolis ek Minister Lasante\n- donn pouvwar bann zofisye Minister Lanvironnman pour enspekte bann landrwa kot dife in alimen pour vwar si in ganny fer an konformite avek lalwa e permi pour met dife\n- defini bann lalwa kot dife dan bann landrwa ouver pa pou ganny otorize parey obor erport, stasyon petrol ek bann rezerv proteze\n- donn pouvwar Minister Lanvironnman pour deklar bann peryod kot dimoun pou napa drwa met dife\n- donn pouvwar bann zofisye lanvironnman pour donn en fiks penalti kot en lofans in komet\n- fer provizyon pour en dimoun ki’n komet dega atraver dife apard lanmann ki i bezwen peye pour li pey osi domaz son viktim\n- fer provizyon pour en dimoun ki’n komet en lofans annan posibilite fer laranzman andeor lakour.\nTou bann manm ki ti entervenir ti fer kler ki ti’n ler pour annan kontrol lo kan e kote dife i ganny mete. Serten manm ti fer resorti ki i osi neseser ki i annan en bon sistenm ranforsman ek sirveyans sinon sa lalwa pou napa okenn lenpakt.\nSa prozedlwa ti ganny aprouve apre bokou deba ek propozisyon plizyer lezot lamannman ki Minis Dogley ek bann manm Lasanble ti dakor lola.\nDernyen prozedlwa ki Minis Loustau-Lalanne ti prezante e ki Lasanble ti debat e aprouve yer ti pe demann en lamanman striktirel dan lalwa ki gouvern Komisyon Laverite, Rekonsilyasyon ek Linite Nasyonal. Sa lamanman se pour fer en koreksyon dan Seksyon 4(1) dan sa lalwa pour ranplas de mo pour fer ki i vin enn bann komisyonner i etranze olye de. Ti napa gran deba lo sa enn prozedlwa. Lasanble Nasyonal i kontiny so travay ozordi apremidi.\nNational Assembly | 05.08.2020\nNational Assembly takes on revised Election Act, approves new Civil Code | 05.08.2020\nDissolution of the National Assembly | 03.08.2020


par alexfandugf38 le Ven 23 Avril 2010 12:38\npar Nickie le Ven 23 Avril 2010 13:29\npar Tone. le Ven 23 Avril 2010 23:35\npar Wacil78 le Lun 17 Mai 2010 13:37\npar Tone. le Lun 17 Mai 2010 15:13\npar electro_gomez le Lun 17 Mai 2010 15:23\npar Alucard le Lun 17 Mai 2010 16:29\npar alexfandugf38 le Mar 18 Mai 2010 17:10\npar Omg:/ le Mer 19 Mai 2010 02:18\npar CarlesPuyol5 le Jeu 20 Mai 2010 21:32


Sopas en Calidonia: Pide en tu Zona | PedidosYa\n20 restaurantes de Sopas a domicilio en Calidonia\nComida Japonesa 25\n4.5 225 opiniones\nMultiplaza Mall Local P.F. Chang's Local P.F. Chang's Pastas Carnes Comida China


Eski ou pou port latansyon lo sa ki’n ganny ekrir avek tou ou leker | Letid\nOnor bann ki merite\nDemontre lafwa, fer bann desizyon saz!\nServi Zeova avek tou ou leker!\nEski ou pou port latansyon lo sa ki’n ganny ekrir avek tou ou leker?\nLIFE STORY Mars avek bann saz in benefisye mwan en kantite\nEn non dan Labib lo en vye po\nLIR AN Acholi Aukan Baoule Batak (Karo) Batak (Simalungun) Batak (Toba) Biak Bislama Cakchiquel (Western) Cambodian Chokwe Chol Chopi Chuabo Drehu English French Garifuna Greenlandic Hmong (White) Iban Italian Javanese Karen (S'gaw) Kazakh Kikongo Kimbundu Kisi Kreol Seselwa Krio Laotian Lhukonzo Lomwe Macua Maltese Mam Mapudungun Mauritian Creole Mazatec (Huautla) Mixe Mizo Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ngabere Ngangela Nias Niuean Nyaneka Nyungwe Portuguese Quechua (Ancash) Quechua (Ayacucho) Quechua (Cuzco) Quichua (Chimborazo) Quichua (Imbabura) Romany (Macedonia) Romany (Macedonia) Cyrillic Romany (Southern Greece) Runyankore Rutoro Saramaccan Sena Spanish Sunda Tahitian Tlapanec Tojolabal Totonac Tshwa Tzeltal Uighur (Cyrillic) Umbundu Urdu Uruund Wallisian Wayuunaiki\nLatour Veyer (Edisyon letid) | March 2017\n“Sa ki ti arive . . . i’n ganny ekrir konman en lavertisman pour nou ki pe viv dan sa bann letan lafen.”—1 KORENTYEN 10:11.\nKANTIK: 11, 61\nKI OU KAPAB APRANN AVEK FOT SA BANN LERWA SWIVAN?\nAza ek Zeozafat\n1, 2. Akoz nou pou diskit lo legzanp kat lerwa Zida?\nSI OU ti vwar en dimoun glise e tonbe ler i ti pe mars dan en santye, i tre probab ki ou ti pou fer atansyon ler ou mars lo sa menm santye. Dan menm fason, ler nou egzamin fot ki lezot in fer dan zot lavi, nou kapab evite fer menm fot. Par egzanp, nou kapab aprann avek fot bann dimoun ki ganny mansyonnen dan Labib.\n2 Dan sa lartik avan, nou ti lir konsernan sa kat lerwa Zida ki ti servi Zeova avek tou zot leker, me kantmenm sa, zot ti fer bann fot grav. Sa ki zot ti fer in ganny ekrir dan Labib pour ki nou kapab medit lo sa ki zot ti fer e tir bann leson enportan. Ki nou kapab aprann avek sa ki ti arive avek zot e ki mannyer nou kapab evite fer menm fot ki zot ti fer?—Lir Romen 15:4.\nDEPAN LO LASAZES IMEN I ANMENN MOVE KONSEKANS\n3-5. (a) Menm si Aza ti devoue anver Zeova avek tou son leker, ki fot ki i ti fer? (b) Akoz Aza ti’n petet depan lo bann imen ler i ti pe lager avek Baasa?\n3 Premyerman, annou vwar ki Aza ti fer. Aza ti depan lo Zeova ler en milyon Etyopyen ti atak Zida, me ler i ti al lager kont Baasa lerwa Izrael, i pa ti depan lo Zeova. Aza ti anvi anpes Baasa fortifye lavil Rama ki ti en lavil enportan pour Izrael pros avek lafrontyer Zida. (2 Kronik 16:1-3) Aza ti deside pey lerwa Siri pour ed li. Ler bann Siryen ti atak bann lavil Izrael, Baasa ti deswit “fer aret konstriksyon pour protez Rama.” (2 Kronik 16:5) Premye kou Aza ti’n kapab panse ki i ti’n fer en bon desizyon!\n4 Ki mannyer Zeova ti santi? Zeova pa ti kontan akoz Aza pa ti’n depan lo li, alor i ti anvoy profet Anani pour al koz avek Aza. (Lir 2 Kronik 16:7-9.) Anani ti dir Aza: “Ou bann lennmi pou deklar lager kont ou.” Aza ti pran kontrol lavil Rama, me larestan son lavi, li ek son pep ti bezwen toultan lager kont lezot nasyon.\n5 Dan sa lartik avan, nou ti vwar ki Zeova ti pran plezir dan Aza. Menm si Aza ti enparfe, Bondye ti vwar ki Aza ti devoue anver li avek tou son leker. (1 Lerwa 15:14, NWT) Kantmenm sa, ler Aza ti fer en move desizyon, i pa ti kapab evit bann konsekans. Akoz i ti depan lo li menm ek lezot imen e non pa lo Zeova? Petet Aza ti panse ki i ti pou kapab servi bann taktik militer pour ganny lager. Oubyen petet i ti’n ekout move konsey ki lezot ti donn li.\nDan tou sityasyon, nou bezwen depan lo Zeova e non pa lo nou prop fason panse\n6. Ki nou kapab aprann avek fot ki Aza ti fer? Donn en legzanp.\n6 Ki nou kapab aprann avek fot ki Aza ti fer? Dan tou sityasyon, nou bezwen depan lo Zeova e non pa lo nou prop fason panse. Ki swa nou problenm i ptipti ouswa gro, nou bezwen demann li led. I byen pour reflesir lo sa kestyon swivan: Eski parfwa nou depan lo nou menm pour esey rezourd en problenm dan fason ki nou krwar i pli byen? Ouswa, eski premyerman, nou toultan konsider sa ki Labib i dir e servi sa lenformasyon pour rezourd nou problenm? Par egzanp, meton ou fanmir i fer li difisil pour ou al renyon ek lasanble, eski ou pou demann Zeova pour ed ou deside ki pour fer dan en tel sityasyon? Oubyen petet ou’n san en travay pour en bon pe letan e la en dimoun i anvi anploy ou, eski ou pou dir sa dimoun ki ou bezwen asiste ou bann renyon tou le semenn menm si ou riske pa ganny sa travay? Nenport ki problenm ki kapab arive, pa oubliy konsey sa psalmis: “Met ou lavi dan lanmen Zeova, depan lo li e li i pou azir dan ou faver.”—Psonm 37:5, NWT.\nKI I KAPAB ARIVE SI NOU MAL SWAZIR NOU ZANMI?\n7, 8. Ki bann fot Zeozafat ti fer e avek ki rezilta? (Vwar portre o konmansman sa lartik.)\n7 Aprezan annou vwar legzanp Zeozafat, garson Aza. I ti annan bann zoli kalite ki Zeova ti kontan. Ler i ti depan lo Zeova, i ti fer en kantite bon keksoz. Me i ti fer bann move desizyon osi. Par egzanp, i ti fer son garson marye avek fiy move Lerwa Aab. Apre, i ti zwenn Aab pour lager kont bann Siryen menm si profet Mikaya ti’n averti li pour pa fer sa. Pandan batay, bann Siryen ti atak Zeozafat e esey touy li. (2 Kronik 18:1-32) Ler i ti retourn Zerizalenm, profet Zeou ti demann li: “Eski ou devre port sekour en move dimoun? Eski ou devre kontan en dimoun ki deteste [Zeova]?”—Lir 2 Kronik 19:1-3.\n8 Eski Zeozafat ti aprann son leson avek sa ki ti arive avek li e avek lavertisman sa profet? Malerezman, i pa ti fer sa. Menm si i ti ankor kontan e fer plezir Zeova, i ti fer zanmi avek en zonm ki pa ti ador Zeova. Sa zonm ti Lerwa Aazya, garson Aab. Zeozafat ek Aazya ti travay ansanm pour fer bato. Me sa bann bato ti ganny demoli avan ki sa de lerwa ti kapab servi zot.—2 Kronik 20:35-37.\n9. Ki i kapab arive si nou mal swazir nou zanmi?\n9 Ki nou kapab aprann avek sa ki ti arive avek Zeozafat? Zeozafat ti fer sa ki byen e i ti “servi [Zeova] avek tou son leker.” (2 Kronik 22:9) Me selman, i ti pas letan avek bann dimoun ki pa ti kontan Zeova e sa ti anmenn bann problenm grav dan son lavi. Anfet, i ti pros pour ganny touye. Rapel sa proverb ki dan Labib: “Si ou frekant en saz, ou menm ou ava vin saz; Si ou frekant dimoun ki bet, ou pou ganny problenm.” (Proverb 13:20) Nou anvi koz avek lezot lo Zeova. Kantmenm sa, i danzere pour fer zanmi avek bann dimoun ki pa servi li.\nEski ou krwar ki Bondye pou satisfer ou dezir pour ganny en konzwen?\n10. (a) Si nou anvi marye, ki nou kapab aprann avek Zeozafat? (b) Ki nou devret rapel?\n10 Si par egzanp nou anvi marye, ki nou kapab aprann avek Zeozafat? Petet nou kapab annan bann santiman romantik pour en dimoun ki pa kontan Zeova. Nou kapab mazinen ki nou pa pou zanmen trouv en dimoun parmi pep Bondye pour marye avek. I vre ki Zeova in kree nou avek sa dezir pour annan en konzwen. Me si nou pa kapab trouv sa dimoun ki nou kontan pour marye avek, ki nou devret fer? En keksoz ki kapab ed nou se medit lo sa ki ti arive avek Zeozafat. I ti abitye demann Zeova gidans. (2 Kronik 18:4-6) Me ler i ti vin zanmi Aab, ki pa ti kontan Zeova, i ti inyor lavertisman Zeova. Zeozafat ti’n devret rapel ki “lizye Zeova pe get partou lo later pour li donn son lafors tou bann ki servi li avek tou zot leker.” (2 Kronik 16:9, NWT) Nou osi nou devret rapel ki Zeova i oule ed nou. I konpran bann sityasyon ki nou ladan e i kontan nou. Eski ou krwar ki Bondye pou satisfer ou dezir pour ganny en konzwen? Ou kapab asire ki a en serten moman dan ou lavi, i pou fer li!\nPa frekant en dimoun ki pa ador Zeova (Vwar paragraf 10)\nPA LES LORGEY DEVLOPE DAN OU LEKER\n11, 12. (a) Ki Ezekya ti fer ki ti revel sa ki dan son leker? (b) Akoz Zeova ti pardonn Ezekya?\n11 Ki leson nou kapab aprann avek Ezekya? Zeova ti ed Ezekya vwar tou sa ki i ti vreman annan dan son leker. (Lir 2 Kronik 32:31.) Ler i ti tonm byen malad, Bondye ti dir li ki i pou vin an bonn sante e i ti donn li en siny pour rasir li. Zeova ti fer lonbraz rekil dis mars lo leskalye. I paret ki pli tar, bann prens Babilonnyen ti anvi konn plis lo sa siny e zot ti anvoy bann zonm kot Ezekya pour demann li plis lenformasyon. (2 Lerwa 20:8-13, NWT; 2 Kronik 32:24) Zeova pa ti dir Ezekya ki mannyer pour tret sa bann viziter. Labib i dir ki Zeova “ti les li lib” pour vwar ki i ti pou fer. Ezekya ti montre sa bann zonm sorti Babilonn tou trezor ki i ti annan. Sa ti montre kwa ki ti dan leker Ezekya. Dan ki fason?\n12 Malerezman, Ezekya ti’n vin orgeye. An rezilta sa, i “pa ti montre rekonesans pour benediksyon ki i ti gannyen.” Labib pa dir akoz son latitid ti sanze. Petet akoz sa laviktwar lo bann Asiryen ouswa akoz Zeova ti’n geri li. Oubyen petet i akoz i ti’n vin ris e renonmen. Menm si Ezekya ti’n servi Zeova avek tou son leker, pour en serten letan, i ti’n vin orgeye e sa pa ti fer plezir Zeova. Me pli tar, ‘Ezekya ti imilye li’ e Zeova ti pardonn li.—2 Kronik 32:25-27; Psonm 138:6.\nLafason ki nou reazir ler lezot i felisit nou i kapab revel sa ki dan nou leker\n13, 14. (a) Ki sityasyon ki kapab revel sa ki dan nou leker? (b) Ki mannyer nou devret reazir ler lezot i felisit nou?\n13 Ki nou kapab aprann avek Ezekya ek fot ki i ti fer? Rapel ki Ezekya ti azir avek lorgey deswit apre ki Zeova ti’n ed li defet bann Asiryen e apre ki i ti’n geri li. Alor, ler nou ganny bann byenfe ouswa lezot i donn nou loner, ki nou pou fer? Lafason ki nou reazir pou revel sa ki dan nou leker. Par egzanp, en frer in kapab travay dir pour prepar e donn en diskour avek en gran lodyans. Bokou dimoun i felisit li pour sa ki in fer. Ki mannyer i pou reazir avek tou sa felisitasyon?\n14 Nou devret toultan rapel sa ki Zezi ti dir: “Ler zot fini fer tou sa ki zot in ganny demande pour fer, dir: ‘Nou bann lesklav bon nanryen. Sa ki nou’n fer, sanmenm ki nou ti’n devret fer.’” (Lik 17:10) Rapel ki ler Ezekya ti vin orgeye, i pa ti demontre lapresyasyon pour led ki Zeova ti’n donn li. Alor, ler lezot i felisit nou pour en diskour ki nou’n fer, kwa ki pou ed nou pour annan limilite? Nou kapab medit lo sa ki Zeova in fer pour nou. Nou kapab osi koz lo li ek ki mannyer in ed nou. Apre tou, Zeova i sa enn ki’n donn nou Labib ek son lespri sen pour nou kapab fer sa diskour.\nLES ZEOVA GID OU LER OU PE FER BANN DESIZYON\n15, 16. Ki Zosya ti fer ki ti kout li son lavi?\n15 Finalman, ki nou kapab aprann avek Zosya? Menm si Zosya ti en bon lerwa, i ti fer en fot ki ti kout li son lavi. (Lir 2 Kronik 35:20-22.) Ki ti arive? Menm si i ti napa okenn rezon pour fer li, Zosya ti deklar lager kont Neko, lerwa Lezip. Anfet, Neko ti dir Zosya ki i pa ti anvi lager kont li. Labib i dir ki mesaz ki Neko ti anvoy kot Yosiya “ti sorti kot Bondye.” Me Zosya ti al lager e i ti ganny touye. Alor, akoz i ti lager kont Neko? Labib pa dir.\n16 Zosya ti’n devret rode si sa ki Neko ti’n dir ti vreman sorti kot Zeova. Ki mannyer i ti pou fer sa? I ti’n kapab demann Zeremi ki ti en profet Zeova. (2 Kronik 35:23, 25) Zosya ti’n osi kapab vwar ki Neko ti pe al Karkemis pour lager kont en lot nasyon e non pa kont Zerizalenm. Neko ti osi annan respe pour Zeova e pour son pep. Zosya pa ti reflesir byen avan fer son desizyon. Ki leson nou aprann? Ler nou annan en problenm e nou bezwen fer en desizyon, nou devret premyerman rode ki Zeova ti pou anvi nou fer.\n17. Ler nou annan bann problenm, ki mannyer nou kapab evite fer sa menm fot ki Zosya?\n17 Ler nou annan en desizyon pour fer, nou premyerman bezwen mazin lo bann prensip Labib ki kapab ed nou e ki mannyer nou kapab aplik zot. Dan serten ka, nou kapab fer resers dan nou bann piblikasyon e nou menm kapab demann konsey avek en ansyen. I kapab ed nou mazin lo lezot prensip Labib. Reflesir lo sa sityasyon: En ser in marye avek en msye ki pa temwen. I fer plan pour al prese en zour spesifik. (Akt 4:20) Me ler sa zour pour li al prese i arive, son msye pa anvi ki i al prese. I dir li ki tou resaman zot pa’n pas ase letan avek kanmarad e ki i ti a kontan anmenn li en landrwa kot zot pou kapab pas letan ansanm. Alor, sa ser i mazin lo bann verse Labib ki kapab ed li fer en bon desizyon. I konnen ki i bezwen obei Bondye e ki Zezi ti donn sa lord pour fer disip. (Matye 28:19, 20; Akt 5:29) Me i osi rapel ki en madanm i bezwen soumet avek son msye e ki bann serviter Bondye i devret rezonnab. (Efezyen 5:22-24; Filipyen 4:5) Eski son msye pe esey anpes li al prese oubyen i zis anvi pas letan avek li sa zour? Konman bann serviter Zeova, nou anvi fer bann desizyon ki rezonnab e ki fer li plezir.\nKONTINYEN SERVI ZEOVA AVEK TOU NOU LEKER E REZOUIR\n18. Ki ou kapab aprann ler ou medit lo legzanp sa kat lerwa Zida?\n18 Par ler, nou osi nou kapab fer sa bann fot ki sa kat lerwa Zida ti fer. Nou kapab (1) depan lo nou prop fason panse, (2) mal swazir nou zanmi, (3) vin orgeye, oubyen (4) fer bann desizyon san mazinen kwa ki lavolonte Bondye. Menm si sa i leka, i napa okenn rezon pour santi ki nou pa pou zanmen kapab fer plezir Zeova. I vwar sa ki bon dan nou, zis parey i ti vwar sa ki bon dan sa kat lerwa. Zeova i osi vwar ki kantite nou kontan li e ki nou vreman anvi servi li avek tou nou leker. Se pour sa rezon ki i’n donn nou sa bann legzanp ki pou ed nou pour pa fer bann fot grav. Alor, annou medit lo sa bann resi ki dan Labib e demontre rekonesans pour sa bann resi ki Zeova in donn nou!\nLATOUR VEYER (EDISYON LETID) March 2017